Anmodning om præjudiciel afgørelse indgivet af Corte d’appello di Lecce (Italien) den 12. oktober 2022 – straffesag mod PY
(Sag C-636/22)
Processprog: italiensk
Den forelæggende ret
Corte d’appello di Lecce
Procedure for overgivelse til fuldbyrdelse af en europæisk arrestordre udstedt mod:
PY
Præjudicielle spørgsmål
a    Er artikel 5, nr. 3), i Rådets [rammeafgørelse] 2002/584/RIA af 13. juni 2002 om den europæiske arrestordre og om procedurerne for overgivelse mellem medlemsstaterne 1, fortolket i lyset af rammeafgørelsens artikel 1, stk. 3, og af artikel 7 i Den Europæiske Unions charter om grundlæggende rettigheder, til hinder for en lovgivning som den italienske, hvorefter de fuldbyrdende judicielle myndigheder – inden for rammerne af en procedure iværksat på grundlag af en europæisk arrestordre med henblik på retsforfølgning – afskæres absolut og automatisk fra at afslå at overgive tredjelandsstatsborgere, som opholder sig på eller er bosat på det italienske område, uafhængigt af deres tilknytning hertil?
b)    Såfremt det første spørgsmål besvares bekræftende, på grundlag af hvilke kriterier og betingelser skal denne tilknytning da anses for at være så væsentlig, at den fuldbyrdende judicielle myndighed er forpligtet til at afslå overgivelse?
____________
1     EF 2002, L. 190, s. 1.